สกู๊ป : ปฏิรูปตรวจคนเข้าเมือง เสริมท่องเที่ยวไทย
จากกรณีที่มีผู้โพสต์ภาพบรรยากาศภายในพื้นที่ตรวจคนเข้าเมืองของท่าอากาศยานนานาชาติดอนเมือง ที่มีผู้รอใช้บริการจำนวนมาก ซึ่งสะท้อนถึงความนิยมมาท่องเที่ยวประเทศไทย ทำให้รัฐบาลเดินหน้าพัฒนาระบบตรวจคนเข้าเมือง เพิ่มจำนวนบุคลากร ลดขั้นตอนที่มีความล่าช้า พร้อมพัฒนา ใบ ตม. 6 ให้ทันสมัย เพื่ออำนวยความสะดวกให้กับนักท่องเที่ยวที่เดินทางเข้าประเทศมากขึ้น

ภาพความเห็นอัดบริเวณด่านตรวจคนเข้าเมืองในสนามบินนานาชาติดอนเมือง ที่มีผู้ใช้โซเชียลมีเดีย นำมาโพสต์ เพื่อสอบถามปัญหา และอุปสรรคในการทำงานของสำนักงานตรวจคนเข้าเมือง เป็นปัญหาที่รัฐบาล และหน่วยงานที่เกี่ยวข้องกับการตรวจคนเข้าเมืองที่เข้ามาประเทศไทยเป็นจำนวนมาก

เห็นได้จากการลงนามให้ยกเลิกแบบรายการบุคคล ซึ่งเดินทางเข้ามาใน หรือ ออกไปนอกราชอาณาจักร หรือ ตม. 6 แบบเดิม  ที่พลเอกประยุทธ์ จันทร์โอชา นายกรัฐมนตรี ดำเนินการทันทีเมื่อรับทราบปัญหา และหาแนวทางที่จะปรับปรุงกระบวนการตรวจคนเข้าเมือง บริเวณท่าอากาศยานต่างๆ มีประสิทธิภาพ ลดระยะเวลาการรอตรวจ และลดความแออัดของผู้โดยสารที่เดินทางเข้า ออกประเทศ โดยมีผลตั้งแต่วันที่  1 ตุลาคม 2560  

 สำหรับใบ ตม. 6 แบบใหม่ที่สำนักงานตรวจคนเข้าเมืองเตรียมนำมาใช้ จะมีข้อมูลที่จำเป็นต้องกรอกน้อยลง เพื่อลดระยะเวลาด้านเอกสาร ซึ่งข้อมูลที่กรอกมีความจำเป็นต่อการนำไปวิเคราะห์แผนด้านการตลาด และการท่องเที่ยวของประเทศไทย

 นอกจากนี้  ปัญหาจำนวนนักท่องเที่ยวที่เดินทางเข้าประเทศมากขึ้น เบื้องต้นการท่าอากาศยานดอนเมืองจะเพิ่มช่องตรวจอีก 14 ช่อง จากเดิมที่มีอยู่ 21 ช่อง รวมเป็น 35 ช่อง พร้อมจะนำบุคลากรภายนอกมาเสริมการทำงาน โดยจะมีการจัดกำลังเจ้าหน้าที่ให้สอดคล้องกับเที่ยวบินที่เข้ามามากกว่าปกติในบางช่วงเวลา   พร้อมกับการเตรียมเสนอให้ชาวต่างชาติบางประเทศ สามารถใช้ช่องตรวจอัตโนมัติได้ เพื่อลดความแอดอัดอีกทางหนึ่ง

ส่วนการแก้ไขปัญหาระยะยาว สำนักงานตรวจคนเข้าเมือง จะรับบุคลากรภายนอกเข้ามาทำงานเป็นเจ้าหน้าที่ตรวจคนเข้าเมืองจำนวน 300 อัตรา รองรับการเติมโตของท่าอากาศยานนานาชาติทั่วประเทศ รวมไปถึงการประชุมวางแผนเที่ยวบินร่วมกับบริษัท การท่าอากาศยานแห่งประเทศไทย ในการบริหารจัดการเที่ยวบินที่จะเดินทางเข้าออกประเทศ

จำนวนผู้โดยสารที่เดินทางเข้าประเทศไทยจำนวนมาก สะท้อนถึงความเติบโตของอุตสาหกรรมการท่องเที่ยวของไทย ที่มีแนวโน้มที่ดีขึ้น ความหนาแน่นของผู้ที่เข้าเที่ยวรอตรวจสอบเอกสาร และตรวจสอบประวัติการตรวจคนเข้าเมือง จึงถือเป็นเรื่องปกติที่สามารถเกิดขึ้น เสียงสะท้อนของสังคมที่เกิดขึ้นต่องานด้านตรวจคนเข้าเมือง จึงถือเป็นการช่วยกันในการตรวจสอบ นำไปสู่การพัฒนา และเพิ่มประสิทธิภาพในการทำงาน  ที่จะทำให้ผู้ที่เดินทางเข้าประเทศได้รับการตอนรับที่ดี และมีความสะดวกสบายมากที่สุด